Emma Roche
Emma Roche (9 jannewaris 1976) is in Australysk model en aktrise fan Iersk komôf.

Libben en karriêre
Roche sette al mei fjouwer jier útein mei in karriêre as model, wêrby't se û.m. meiwurke oan ferskate reklamespotsjes. As aktrise briek se yn 1994 troch mei har rol as Danielle Miller yn 'e Australyske tillefyzjerige Heartbreak High, oer it wol en wee op in middelbere skoalle yn in multykulturele wyk fan Sydney. Nei't se har yn 1996 út dy searje skriuwe litten hie, spile se yn 1997 yn ien ôflevering fan 'e rige Wildside. Dêrnei ferfear se nei it Britske Londen, dêr't se yn ferskate toanielproduksjes te sjen wie.

Nei har weromkear yn Austraalje waard Roche cast foar de rol fan Stephanie Scully, yn 'e soapsearje Neighbours, mar fanwegen privee-omstannichheden moast se har dêrfoar weromlûke doe't de opnames al oan 'e gong wiene. Har rol waard oernommen troch Carla Bonner, en de sênes waarden op 'e nij opnommen, allegear behalven ien, wêryn't by de oankomst fan it gesin Scully te sjen is hoe't Roche efter it stjoer sit. Yn 2000 kearde Roche, dy't ek in fanatyk fjochtsporter is, werom op 'e set fan Neighbours yn 'e hoedanichheid fan Carla Bonner har stunt double, foar in sêne mei in motorûngemak.

Keppelings om utens
Biografy en filmografy fan Emma Roche yn 'e Internet Movie Database (IMDb)

Australysk model
Australysk telefyzje-akteur
Australysk toanielakteur
Australysk stuntman
Australysk persoan fan Iersk komôf
Persoan berne yn 1976